UP: ठंडी 'रोटी' परोसने पर युवक ने ढाबा मालिक को मारी गोली
एटा में ठंडी 'रोटी' परोसने पर एक युवक ने कथित तौर पर सड़क किनारे ढाबा चलाने वाले को गोली मार दी। आरोपी और उसके साथी को गिरफ्तार कर लिया गया है।
एटा (उप्र): एटा में ठंडी 'रोटी' परोसने पर एक युवक ने कथित तौर पर सड़क किनारे ढाबा चलाने वाले को गोली मार दी। आरोपी और उसके साथी को गिरफ्तार कर लिया गया है। खबरों के मुताबिक यह घटना गुरुवार को बस स्टैंड के सामने स्थित एक ढाबे (भोजनालय) में हुई।पुलिस ने कहा कि 2 युवक ढाबे में रात लगभग साढ़े 11 बजे खाना खाने आए थे, उस समय ढाबा बंद होने वाला था। तब भी ढाबा मालिक ने उन्हें खाना परोसा, लेकिन युवाओं ने उन्हें ठंडी रोटी परोसे जाने पर आपत्ति जताई। मालिक अवधेश यादव ने उन्हें समझाने की कोशिश कि यह ढाबे के बंद होने का समय है लेकिन युवकों ने उनके साथ बहस की और इसी दौरान कथित तौर पर एक युवक ने यादव को गोली मार दी। यादव को दाहिनी जांघ पर गोली लगी है।ढाबा मालिक को अस्पताल ले जाया गया और गोली निकाली गई। बताया जा रहा है कि वह खतरे से बाहर है। एसएसपी सुनील कुमार सिंह ने कहा, "दोनों आरोपी अमित चौहान और कसुसताब सिंह को गिरफ्तार कर लिया गया है। उनके पास से 2 लाइसेंसी पिस्तौल जब्त किए गए हैं। दोनों के खिलाफ आईपीसी की धारा 307, 386 और 506 के तहत मामला दर्ज कर कोर्ट में पेश किया गया। इसके बाद दोनों को जेल भेज दिया गया है।"कोरोना वैक्सीन में सुअर की चर्बी को लेकर महमूद मदनी ने कही ये बात, इसलिए मचा है विवादरेलवे ने रद्द की कई ट्रेनें, सफर से पहले WhatsApp पर ऐसे चेक करें ट्रेन का स्टेटस